За целите на настоящата глава:
 1.
 „мерки с общо приложение“ включват закони, подзаконови разпоредби, съдебни решения, процедурни и административни актове с общо приложение, както и всеки друг общ или абстрактен акт, тълкувание или друго изискване, което може да има отражение върху въпрос от обхвата на настоящото споразумение. Това понятие не включва решение, което се прилага към конкретно лице; и
 2.
 „заинтересовано лице“ означава всяко едно физическо или юридическо лице, на което могат да бъдат предоставени права или задължения по силата на мерките с общо приложение по смисъла на член 282 от настоящото споразумение.
 Член 282
 Цел и приложно поле
 1. Като признават въздействието, което тяхната съответна регулаторна среда може да окаже върху търговията между тях, страните създават и поддържат ефикасна и предсказуема регулаторна среда за икономическите оператори, особено за малките икономически оператори, които извършват търговска дейност на техните територии, като надлежно отчитат всички изисквания на правната сигурност и пропорционалността.
 2. Страните, като потвърждават отново своите съответни ангажименти по Споразумението за СТО, с настоящото споразумение формулират разяснения и усъвършенствани механизми за прозрачност, консултации и по-добро управление на мерките с общо приложение, доколкото те биха могли да окажат влияние върху всеки един въпрос, попадащ в обхвата на настоящото споразумение.
 Член 283
 Публикуване
 1. Всяка от страните гарантира, че мерките с общо приложение:
 а)
 се публикуват незабавно или се предоставят по друг начин на всички заинтересовани лица по недискриминационен начин чрез официално предназначено за тази цел средство, а в случаите, в които това е изпълнимо и възможно, чрез електронно средство по начин, който да даде възможност на заинтересованите лица и на другата страна да се запознаят с тях;
 б)
 предоставят обяснение за целта и основанието за тези мерки; и
 в)
 осигуряват достатъчно време между датата на публикуване и датата на влизане в сила на тези мерки, освен когато това не е възможно поради тяхната спешност.
 2. Всяка от страните:
 а)
 се стреми да публикува предварително всяко предложение за приемане или изменение на мярка с общо приложение, включително обяснение за целта и основанието за предложението;
 б)
 предоставя разумни възможности на заинтересованите лица да представят коментарите си във връзка с предложените мерки, като дава по-специално достатъчно време за оползотворяване на тези възможности; и
 в)
 се стреми да вземе под внимание коментарите, получени от заинтересованите лица във връзка с тази предложена мярка.
 Член 284
 Запитвания и звена за контакт
 1. Всяка от страните установява или поддържа подходящи механизми за отговаряне на запитвания, отправени от заинтересовани лица по отношение на предложени или влезли в сила мерки с общо приложение, както и по отношение на начина на тяхното прилагане като цяло.
 По-специално, за да се улесни комуникацията между страните по въпросите от обхвата на настоящото споразумение, всяка страна посочва звено за контакт. По искане на която и да било от страните звеното за контакт посочва службата или служителя, компетентни по въпроса и предоставя необходимото съдействие за улесняване на комуникацията със страната, отправила искането.
 Запитвания могат да се отправят чрез механизмите, създадени по силата на настоящото споразумение.
 2. Страните признават, че отговорът, предвиден в параграф 1 от настоящия член,